
UDEN  KUNDSKAB  OG  HELLIGHED  KAN  INGEN  SE  GUD 


NUMMER   O 


1.  MARTS  1923 


72.   AARGANG 


UDDRAG  AF 
PRÆS.  CHARLES  W.  PENROSES  TALE 

i  Kirkens  Generalkonference  i  Salt  Lake  City  den  6.  Oktbr.  1922. 

Jeg  foler  mere  end  nogensinde  tidligere  Nødvendigheden  af 
Guds  Aands  Vejledning,  naar  jeg  skal  tale  til  denne  store 
Forsamling  saaledes,  at  alle  kan  høre  mine  Ord.  Jeg  har  i  den 
senere  Tid  været  angreben  af  Forkølelse,  men  det  er  ofte,  at 
man  paadrager  sig  Forkølelsen  af  for  megen  Varme.  Naar  jeg 
rejser  paa  Jernbanen,  foler  jeg  ofte,  at  der  er  for  varmt  i  Vog- 
nene, og  man  er  da  udsat  for  at  paadrage  sig  en  Forkølelse, 
men  jeg  haaber  ved  Guds  Hjælp  og  Eders  Tro  og  Opmærk- 
somhed, at  jeg  skal  blive  i  Stand  til  at  overkomme  disse 
Vanskeligheder,  saaledes  at  I  kan  høre  og  forstaa,  hvad  jeg 
siger. 


SANDHED  OG  DENS  ANVENDELSE. 

Sandhed  er  en  stor  Ting,  og  i  Lighed  med  den  er  Sand- 
hedens Anvendelse.  Ifolge  det  nye  Testamente  opsendte  Jesus 
Kristus  en  Bøn  til  sin  Fader  angaaende  sine  Disciple  og  sagde: 

»Herre,  hellige  dem  i  Din  Sandhed,  thi  Dit  Ord  er  Sandhed.« 
Vi  kan  altid  stole  paa  Herrens  Ord,  thi  hans  Ord  er  Sandhed, 
og  vil  vedblive.  Man  kan  sige,  at  ^Sandhed  er  evig,  den 
er  uden  Dages  Begyndelse  eller  Aars  Ende.*Den  Gave,  at 
være  villig  til  at  modtage  Sandhed,  er  en  stor  Velsignelse,  som 
jeg  tror  i  Særdeleshed  er  meddelt  denne  Kirkes  Medlemmer. 
Jeg  tror,  at  der  er  noget  i  vore  Slægtskabsforbindelser,  som  er 
Aarsag  dertil.  Der  er  mange  Beviser  for,  at  Herren  i  de  sidste 
Dage  vil  udføre  et  stort  Arbejde  ved  og  formedelst  Israels 
Efterkommere. 

Vi  har  i  denne  Kirke  et  Embede,  det  patriarkalske  Embede, 
og  de  Brødre,  som  holder  dette  Embede,  burde  i  Særdeleshed 
være  inspirerede  af  Herren,  saaledes  at  paa  hvem  som  helst 
de  lægger  deres  Hænder,  at  de  da  ikke  alene  udtaler  en  Vel- 
signelse, men  ogsaa  meddeler,  hvilken  af  Israels  Stammer  de 
tilhører. 

De  Velsignelser,  som  er  kommen  til  denne  Kirkes  Medlem- 
mer, er  hovedsagelig  Følger  af,  at  de  er  af  Israels  Hus,  og  det 
største  Antal  af  dem  er  af  Ephraim,  og  Herren  har  sagt,  at 
disse  skal  være  de  første  i  hans  Arbejde  i  de  sidste  Dage. 

EN  SPECIEL  MISSION  FOR  ISRAELS  HUS. 

Jeg  tror  at  der  i  de  sidste  Dage  er  en  speciel  Mission  for  Is- 
raels Hus,  som  er  samlet  fra  de  forskellige  Nationer,  men  i 
Særdeleshed  fra  Ephraims  Sæd;  thi  gennem  Ephraim  skal 
Guds  Hensigter  og  Planer  meddeles  Verden,  medens  Abraham 
altid  vil  staa  som  Hovedet  for  Israels  Hus. 

Jeg  havde  for  kort  Tid  siden  en  Samtale  med  en  Herre,  som 
paa  en  Maade  er  forbundet  med  Kirken,  og  han  fortalte  mig, 
at  han  for  mange  Aar  siden,  medens  han  var  Dreng,  havde 
modtaget  en  patriarkalsk  Velsignelse,  men  han  syntes  slet 
ikke  om  den  af  den  Aarsag,  at  den  indeholdt  den  Meddelelse, 
at  han  var  en  Efterkommer  af  Abraham,  og  han  hyldede  ikke 
den  Tanke,  at  være  en  Efterkommer  af  en  Jøde.  Jeg  meddelte 
ham,  at  Abraham  ikke  var  nogen  Jode,  og  han  syntes  at  blive 

meget  forbavset.  Han  sagde:  »Var  Abraham  ikke  en  Jode?«  Jeg 
svarede:  »Nej,  han  var  ingen  Jode,  han  døde  længe  før,  en  Jode 
blev  fodt.«  Navnet  Jøde  skriver  sig  fra  Juda.  Abraham,  den 
store  Stamfader,  var  Guds  Ven,  og  Gud  velsignede  ham  og 
hans  Efterkommere,  som  vilde  holde  Guds  Love  og  vandre 
paa  hans  Stier,  og  jeg  er  af  den  Mening,  at  de,  som  er  af 
Abrahams  Slægt,  er  mere  tilbøjelige  til  at  modtage  Sandheden 
end  andre  Folkeslag. 

Jeg  vil  ikke  sige,  at  Sandheden  er  indskrænket  til  Abrahams 
Sæd  alene,  men  Ephraims  Efterkommere  er  de  mest  villige 
til  at  modtage  Sandheden  og  leve  derefter. 

LYDIGHED  MOD  LOVEN. 

Jeg  bærer  mit  Vidnesbyrd  til  det  Emne,  som  vi  hørte  i  For- 
middags af  vor  Præsident.  Det  Kapitel  i  Lærdommens  og 
Pagtens  Bog,  som  han  hentydede  til,  er  guddommelig  Sand- 
hed. Jeg  har  været  kendt  med  disse  Sandheder  i  mange  Aar, 
ja,  fra  den  Tid,  da  jeg  var  en  Dreng  og  modtog  Evangeliet,  og 
jeg  har  glædet  mig  over  dem  og  den  ligefremme  kraftfulde 
Erklæring,  som  der  er  givet  med  Hensyn  til  verdslige  Rege- 
ringer. Vi  er  anmodet  om  at  vise  Lydighed  mod  Loven.  En  af 
disse  Aabenbaringer  siger,  at  dersom  vi  adlyder  Guds  Love,  saa 
viser  vi  ogsaa  Lydighed  mod  Landets  Love.  Vi  tror,  at  Herren 
inspirerede  de  Mænd,  som  skrev  den  amerikanske  Grundlov. 
De  var  vejledet  ved  Guds  Aand,  da  de  sammensatte  og  med- 
delte denne  ypperlige  Lov.  Vi  har  følgelig  vore  individuelle 
Meninger,  som  ikke  altid  stemmer  med  andres  Meninger  og 
Fortolkninger  af  Grundloven  saa  vel  som  alt  andet. 

Spørgsmaal  af  denne  Art  har  været  diskuteret  fra  Begyn- 
delsen af  denne  Nations  Organisation,  men  der  er  en  Para- 
graf i  Grundloven,  som  giver  de  Forenede  Staters  højeste 
Domstol  Rettighed  til  at  bestemme  det,  som  er  konstitutionelt. 

(Fortsættes). 

Mennesket  er  Guds  Kunstværk. 

GUDS  NAADEGAVE  TIL  MENNESKET. 

Af  Morlen  A.  C.  Nicolaysen. 

Kirkens  tredje  Trosartikel  lyder:  »Vi  tror,  at  alle  Mennesker 
ved  Hjælp  af  Kristi  Forsoning  kan  blive  frelst  ved  al  adlyde 
Evangeliets  Love  og  Ordinancer.« 

Ethvert  Menneske  i  Verden  soger  efter  Frelse.  Det  er  sandt 
nok,  at  selv  om  alle  søger  efter  denne  Velsignelse,  saa  er  der 
mange  forskellige  Maader  at  soge  efter  Frelsen,  thi  vore  Idéer 
om  den  Sag  er  saa  forskellige. 

Det  er  imidlertid  ikke  alene  det  højest  fornuftige  Individ, 
som  higer  derefter,  men  i  alle  Livsformer  giver  denne  Higen 
sig  til  Kende.  Der  er  overalt  Kamp  for  Livet.  Læg  Mærke  til 
det  lille  Græsstraa,  der  uden  Hensyn  til  andre  Straa  kæmper 
sig  op  gennem  Jorden  i  sympatetisk  Følelse  med  de  omkring- 
liggende Elementer  og  det  varme  Sollys  ovenover.  Ukrudtet 
kæmper  sig  frem  paa  samme  Maade.  Græsplænens  beskikkede 
Liv  er  intet  for  Ukrudtet;  dets  eget  Liv  er  alt,  det  vil  frem,  om 
det  saa  skal  kvæle  Græsset.  Der  er  en  aandelig  og  fysisk  vi- 
brerende Higen  i  al  Naturen,  som  bærer  Livet  i  sig. 

I  Dyreverdenen  giver  de  samme  fysiske  Frelseinstinkter  sig 
til  Kende.  Den  lille  Rodkælk,  som  forlader  sine  smaa  Unger  i 
Reden  for  at  søge  Føden  til  dem,  er  maaske  inden  Aften  op- 
slugt af  Høgen,  der  uden  Hensyn  til  Rødkælkens  smaa  sultne 
Unger  søger  sin  egen  fysiske  Frelse.  Selvbevarelsens  Instinkt 
giver  deres  Kræfter  et  Udslag  i  de  Omgivelser,  hvori  den  er 
bleven  stillet. 

Mennesket  søger  ligeledes  den  fysiske  Frelse  i  de  Omgivel- 
ser, hvori  det  er  blevet  opfødt.  Der  er  et  naturligt  Selvophol- 
delses  Instinkt  i  Personligheden,  som  kæmper  mod  Tilintet- 
gørelse, og  det  søger  i  sympatetisk  Følelse  efter  Luft,  Lys, 
Føde,  Beskyttelse  og  Samhørighed  med  sine  Medmennesker; 
det  søger  kort  sagt  fysisk  Frelse.  Der  er  i  hvert  Hjærte  en 
Higen  efter  Frelse  i  videste  Forstand,  thi  »Frelse«  betyder  Be- 

frielse  eller  Bevarelse  fra  en  overhængende  Fare,  et  Onde  eller 
en  Ødelæggelse.  Alt  Liv  søger  denne  Frelse. 

Men  hos  den  højest  udstyrede  fornuftige  Skabning  —  Men- 
nesket, skabt  i  Guds  udtrykte  Billede  —  skulde  denne  fysiske 
Frelses  Krav  ikke  tage  Overmagten  paa  Bekostning  af  Med- 
menneskers Ulykke,  Ødelæggelse  og  Død,  for  der  er  et  Legeme, 
mere  kostbart,  mere  herligt,  evigt  og  udødeligt  i  sin  Natur  — 
end  dette  synlige  fysiske  Legeme,  som  i  hele  Naturen  stiller 
sine  Krav  om  Frelse  og  fortsat  Liv.  Thi  efter  alt  er  dette  syn- 
lige Tabernakel  kun  Klædedragten  om  Aanden,  som  er  Driv- 
fjederen. Det  er  derfor  det  aandelige  Liv  eller  Sjælens  Frelse, 
som  skulde  angaa  os  mest  som  højt  udstyrede  Fornuftvæsener. 

Set  fra  Guds  eller  de  udødelige  og  ophøjede  Intelligensers 
Stade,  saa  betyder  Frelsen  Menneskets  Forløsning  og  Befrielse 
fra  Syndens  Følger,  Trældom  og  Død,  og  dets  Benaadelse  med 
evigtvarende  Liv,  Fremskridt  og  Ophøjelse.  Her  i  Modsætnin- 
gernes jordiske  Skyggedal  er  der  intet,  der  bringer  os  saa  nær 
til  Forstaaelsen  af  Livets  Værdier  som  Betragtningen  af  Dø- 
den. Mennesket  søger  udover  den  og  opad  for  Befrielsen,  efter 
den  fortsatte  Eksistens  —  for  Frelse.  Men  hans  overvættes 
Ængstelse  her  i  Livet  for  den  fysiske  Frelse  gør,  at  den  be- 
dende Aand  meget  ofte  ikke  naar  højere  end  Frelsen,  som  den 
dyriske  Tilværelse  søger.  Mennesket,  som  kun  higer  efter 
Frelse  for  det  fysiske  Legeme,  søger  intet  mere  end  Dyrene, 
Insektverdenen  og  Plantelivet  —  det  er  blot  den  naturlige  Fø- 
lelse i  Lydighed  mod  Naturens  første  Lov  om  Selvbevarelse, 
som  naturligvis  er  fuldt  ud  berettiget,  moralsk  og  fysisk,  naar 
den  udøves  paa  retfærdig  Maade. 

»Vi  tror,  at  alle  Mennesker  ved  Hjælp  af  Kristi  Forsoning 
kan  blive  frelst«  fra  Dødens  gentagende  Favntag,  naar  de 
»adlyder  Evangeliets  Love  og  Ordinancer«;  derfor  er  Evan- 
geliet evigt  det  samme  og  udstrækker  sig  til  alle  Skabninger  i 
Universet. 

Vi  læser  i  Skriften,  at  en  Gang  i  denne  Klodes  Morgentimer 
levede  Mennesket  fri  for  nogen  Dødstanke  og  i  Omgivelser, 

som  var  evige  i  deres  Natur,  og  at  det  selv  paa  Grund  af  sit 
eget  Væsens  evige  Natur  var  i  Sympati  med  de  samme  Om- 
givelser. For  at  erfare  alle  Kundskabens  Frugter  paa  Godt  og 
Ondt,  tillod  Herren  imidlertid  Mennesket  at  smage  Doden  ved 
at  deltage  af  dens  Essenser.  Mennesket  blev  derved  bragt  i 
nær  Berøring  med  den  fysiske  Verdens  Sorger,  men  det  lærte 
derved  ogsaa  bedre  at  erfare  det  evige  Livs  Lyksalighed  ved 
af  hele  sin  frie  Vilje  at  adlyde  Gud  og  hans  evige  Love.  Vi 
kan  derfor  ikke  se  paa  Indførelsen  af  Døden  i  vor  Verden 
som  nogen  egentlig  Kalamitet,  da  den  ikke  er  endelig.  Dig- 
teren Tennyson  forstod  ogsaa,  at  der  i  Guds  Tilladelse  af, 
hvad  der  skete,  laa  en  større  og  endelig  Velsignelse,  thi  han 
skriver  derom: 

»Ære  være  Gud!  Til  Gud!  han  siger,  Kundskaben  ved  Lidel- 
sen indtraadte,  Livet  er  fuldkommet.« 

Mormons  Bog  meddeler  os,  at  »Adam  faldt,  for  at  Menne- 
skene skulde  blive  til;  og  Menneskene  er  til,  for  at  de  kan  nyde 
Glæde.«  Det  er  en  Udtalelse  af  den  gamle  jødiske  Profet  Lehi. 
Han  fremlægger  Planen  for  Menneskets  Skabelse,  Aarsagen 
til  Adams  Fald  og  Nødvendighed  af  Frelserens  Komme.  Gud, 
som  kender  alle  Ting  fra  Begyndelsen  til  Enden  og  Menne- 
skenes aandelige  Forudtilværelse,  vilde  ikke  have  tilladt  det 
store  jordiske  Drama,  som  paabegyndtes  ved  Adam  og  af- 
sluttedes ved  Jesus  Kristus,  hvis  det  ikke  var  i  Overensstem- 
melse med  den  højere  guddommelige  Visdom. 

Hvad  vilde  nu  Menneskets  Skæbne  være  bleven  i  Frem- 
tiden, hvis  Gud  derpaa  havde  forsaget  det? 

Det  vilde  ikke  alene  dø  og  være  afskaaret  fra  det  evige  Livs 
Velsignelser,  men  det  vilde  i  Overensstemmelse  med  Omgi- 
velserne være  blevet  »kødelig,  selvisk  og  djævelsk,«  som 
Skriften  siger.  Det  vilde  kun  have  underordnet  sig  sin  egen 
Vilje,  og  i  dette  Stykke  vilde  det  ikke  have  været  stort  bedre 
stillet  end  Dyrene.  Det  vilde  ifølge  den  Stærkeres  Ret  have 
sønderlemmet  Medmennesker  for  at  opnaa  Tilfredsstillelsen 
af  egne  fysiske  Fornødenheder  og  Lyster.  Det  staar  derfor 

klart,  at  den  aandelige  Dod  vilde  følge  den  fysiske,  det  vil 
sige,  at  Mennesket  vilde  være  afskaaret  fra  Guds  Nærværelse, 
thi  Aanden  vilde  vedblive  at  leve,  da  den  er  evig  i  sin  Natur. 

Hvad  Kraft  havde  nu  Mennesket  til  at  forløse  sig  selv  fra 
denne  aandelige  Dod?  Det  har  Kraft  nok  til  fysisk  at  frelse  sig 
selv.  Det  besidder  Forstand  nok  til  at  herske  over  Dyre-  og 
Planteverdenen;  det  har  Intelligens  nok,  som  kan  uddannes 
til  at  underlægge  sig  Elementerne;  men  hvad  Magt  og  Kraft 
havde  det  i  denne  faldne  Tilstand  til  at  forløse  sig  selv  aande- 
ligt?  Bortvist  fra  Guds  Ansigt  og  dog  i  Besiddelse  af  en  udøde- 
lig Aand.  Hvorledes  skulde  den  evige  Part  af  Mennesket 
nogensinde  komme  tilbage  til  den  guddommelige  Nærværelse? 

En  større  Magt  end  det  jordiske  Menneske  maatte  ud- 
strække sin  Hjælp  og  vise  det  Vejen,  hvorved  del  skulde  blive 
i  Stand  til  at  opnaa  en  ny  og  større  Lyksalighed.  I  Forbindelse 
hermed  bliver  det  Skriftsted  af  Apostlen  Paulus  meget  be- 
tegnende, som  siger:  »Ogsaa  Eder,  da  I  var  døde  ved  Eders 
Overtrædelse  og  Synder,  hvor  I  fordum  vandrede  efter  denne 
Verdens  Tidsaand,  efter  hans  Vis,  som  hersker  over  Luftens 
Magt,  over  den  Aand,  der  nu  er  virksom  i  Genstridighedens 
Børn,  blandt  hvilke  ogsaa  vi  fordum  alle  vandrede  i  vort  Kods 
Begæringer  og  gjorde  Kødets  og  Tankernes  Vilje  og  var  af 
Natur  Vredes  Børn  ligesom  ogsaa  de  andre  —  men  Gud,  som 
er  rig  paa  Barmhjærtighed,  har  for  sin  store  Kærligheds 
Skyld,  hvormed  han  elskede  os,  ogsaa  da  vi  var  døde  ved  vore 
Overtrædelser,  levendegjort  os  med  Kristus  —  af  Naade  er  I 
frelst!  og  medoprejst  os  og  sat  os  med  ham  i  det  himmelske 
i  Kristus  Jesus,  for  at  han  i  de  tilkommende  Tider  kunde  vise 
sin  Naades  overvættes  Rigdom  ved  Godhed  imod  os  i  Kristus 
Jesus.  Thi  af  Naaden  er  I  frelst  ved  Tro,  og  det  ikke  af  Eder 
selv,  Guds  er  Gaven;  ikke  af  Gerninger,  for  at  ikke  nogen  skal 
rose  sig.«  (Brev  til  Efeserne  2.  Kap.). 

Saaledes  kan  vi  »ved  Hjælp  af  Kristi  Forsoning  blive  frelst« 

-  ikke  paa  Grund  af  de  »Gerninger«,  vi  selv  kunde  iværk- 
sætte; thi  i  denne  Henseende  er  vi  magtesløse.  Vi  kan  an- 

vende  vor  Fornuft;  vi  kan  anvende  vor  Videnskab  paa  at  faa 
Mennesket  i  sin  faldne  Tilstand  tilbage  til  Gud,  og  det  vil  ikke 
lykkes,  og  det  kunde  ikke  lykkes  den  Gang.  Ganske  vist  kunde 
Mennesket  gore  sig  Jorden  underdanig,  lære  at  kende  For- 
skellen mellem  Godt  og  Ondt  i  Erfaringens  Skole;  men  der- 
ved maatte  det  blive,  selv  om  vi  kan  sige,  at  det  var  et  Middel 
til  Endemaalet.  Vi  finder  derfor,  at  Herrens  Magt  aaben- 
barer  sig  paa  Skuepladsen,  og  »han  befalede  dem,  at  de  skulde 
tilbede  Herren,  deres  Gud,  og  ofre  de  Førstefødte  af  deres 
Flokke  som  et  Offer  til  Herren.  Og  Adam  var  lydig  mod  Her- 
rens Befalinger.« 

»Og  efter  mange  Dage  aabenbarede  en  Herrens  Engel  sig 
for  Adam  og  sagde:  Hvorfor  ofrer  Du  Offer  til  Herren?  Og 
Adam  sagde  til  ham:  Jeg  véd  det  ikke,  kun,  at  Herren  befalede 
mig  det.  Da  talede  Engelen  og  sagde:  Dette  er  et  Forbillede 
paa  Ofringen  af  Faderens  Enbaarne,  som  er  fuld  af  Naade  og 
Sandhed.  Derfor  skal  Du  gøre  Alt,  hvad  Du  gør,  i  Sønnens 
Navn  evindelig.«  (Moses  Bog,  5.  Kap.,  »Den  kostelige  Perle«). 

Man  kan  gaa  ud  fra,  at  de  guddommelige  Erfaringer, 
x\dam'  havde  indhostet  i  Edens  Have,  endnu  stod  indridset  i 
hans  Sjæl,  efter  at  han  var  uddrevet  derfra,  og  de  forblev  den 
Sum  af  bedre  Følelser  hos  ham,  saa  han  senere  ydmygt 
kunde  bøje  sig  i  Bøn,  og  at  han  tillige,  ifølge  Herrens  Befaling, 
kunde  ofre  de  Førstefødte  af  sine  Flokke  og  tilbede  Faderen  i 
Sonnens  Navn  med  Forvisningen  om,  at  engang  i  Fremtiden 
vilde  den  enbaarne  Søn  komme  og  bringe  det  store  Offer  paa 
Korset,  og  han  vilde  ved  fuldt  ud  at  gøre  Faderens  Vilje  i 
Eksempel  og  Lærdom  bringe  Menneskene,  som  vil,  til  Sand- 
hedslyset  og  Opstandelsens  Herlighed  og  dermed  befri  dem 
fra  de  nuværende  jordiske  Omgivelser. 

Ofringen  af  Flokkenes  Førstefødte  var  det  synlige  Middel  og 
Symbol,  som  bestandig  foreholdt  Menneskets  Erindring  det 
hojere  Liv  hinsides,  baade  tilbage  og  fremad  gennem  Kristi 
Offerdød,  og  at  dets  Sjæl  vilde  blive  frelst  og  befriet  fra  Dø- 
den. Der  blev  paa  denne  Maade  holdt  Liv  i  de  højere  aande- 

lige  Impulser,  og  det  var  lettere  for  Mennesket  at  befri  sig  fra 
de  »kødelige  og  selviske  Begær«. 

Vi  har  et  Eksempel  i  det  antagelige  Offer  hos  Adams  to 
Sonner,  Kain  og  Abel.  Den  ene  var  Kvæghyrde,  den  anden 
Jordbruger.  Abel  saa  noget  udmærket  i  sin  Hjord;  og  det  glæ- 
dede ham  at  ofre  det  bedste,  som  Herren  havde  befalet,  selv 
om  det  ikke  kunde  synes  at  være  til  hans  fysiske  Fordel. 
Det  bedste  var  ikke  for  godt,  naar  han  tænkte  paa  Herren, 
som  havde  givet  Forsikring  om  et  evigt  Liv.  Den  anden 
Drengs  Hjærte  var  optaget  af  denne  Verdens  Ting.  I  Stedet 
for  at  ofre  det  bedste,  tænkte  han  maaske,  at  det  var  bedre, 
han  brugte  det  til  sig  selv  for  at  tilfredsstille  sine  egne  selviske 
Behageligheder.  »Det  er  det  bedste,  Jorden  har  skænket  mig, 
og  jeg  vil  beholde  det  for  mig  selv,«  tænkte  han  rimeligvis,  og 
i  Stedet  ofrede  han  »Jordens  Frugter«,  hvilket  mishagede 
Herren.  Han  følte  uden  Tvivl  i  sin  Samvittighed  sin  forkerte 
Handlemaade,  efter  at  han  havde  ofret,  thi  han  »blev  meget 
vred«.  »Og  Herren  sagde  til  Kain:  Hvorfor  er  Du  vred,  og 
hvorfor  er  Dit  Ansigt  falmet.  Dersom  Du  gør  Godt,  skal  Du 
blive  antaget,  men  dersom  Du  ikke  gør  Godt,  da  ligger  der 
Synd  for  Døren,  og  Satan  ønsker  at  have  Dig;  og  dersom  Du 
ikke  lytter  til  mine  Bud,  vil  jeg  overgive  Dig,  og  det  skal  gaa 
Dig  efter  hans  Begær.«  Der  ligger  deri  en  Lektie  for  alle  Tider 
og  for  alle  Mennesker,  at  man  gør  allerbedst  ved  at  følge  den 
lige  Linje  ifølge  Herrens  Bud,  selv  om  de  personlige  Tilbøje- 
ligheder hvisker  noget  andet  til  En.  Gud  ønsker  kun  i  sin 
store  Kærlighed  vor  evige  Frelse,  og  naar  han  fra  sit  høje 
Stade,  overskuende  alle  Ting,  aabenbarer  sig,  og  i  sin  store 
Visdom  befaler  angaaende  bestemte  Anliggender,  saa  skulde 
vi  have  Forstand  nok  til  at  indse,  at  det  er  for  vor  egen  ende- 
lige Lykke  og  Velfærd.  Vi  finder,  at  i  Guds  Riges  Historie  gør 
det  samme  sig  gældende  paa  andre  Tidspunkter.  Millioner  tog 
efterhaanden  deres  Plads  paa  Jorden,  men  de  fleste  søgte, 
ligesom  Kain,  deres  egne  egoistiske  Interesser,  og  da  Noah 
fremstod  med  sit  Budskab  om  Omvendelse  og  Frelse,  var  det 

kun  meget  faa,  der  forstod  Herrens  Røst  om,  hvad  der  vilde 
tjene  dem  bedst,  og  Følgen  blev,  at  hele  Nationer  i  aandeligt 
Morke  blev  opslugt  af  Doden  og  kastet  ud  i  Jordens  og  Aande- 
verdenens  Mørkeside  for  at  taale  Udelukkelsens  og  Tvivlens 
Kvaler,  indtil  Frelseren  efter  sin  Korsfæstelse  nedsteg  til  dette 
»Helvede«  og  skabte  Lys  og  Befrielse.  Den  unge  Enoch,  som 
blev  kaldet  af  Gud  før  Noahs  Tid  til  at  prædike  Omvendelse, 
var  lykkelig  nok  til  at  faa  mere  Lydhørhed  for  sit  Budskab,  og 
den  Skare,  som  han  samlede,  satte  deres  Tillid  saa  stærkt  til 
Herrens  Ord  og  Løftet  om  evigt  Liv,  at  de  kunde  følge  deres 
Leder  ifølge  Guds  Lov  og  opbygge  et  fuldkomment  jordisk 
Samfund,  hvor  Menneskenes  aandelige  Liv  efter  Evangeliets 
Ord  blev  det  absolut  dominerende;  og  dermed  er  sagt,  at  alle 
Jordens  Midler,  og  hvad  den  frembragte,  kun  blev  betragtet 
som  et  organiseret  Fælleseje,  skænket  af  Skaberen,  hvorved 
de  skulde  bane  sig  Vejen  til  det  højere  Liv,  der  var  lovet  dem 
gennem  Troen  paa  Jesus  Kristus,  som  skulde  komme  i  Ti- 
dens Midte.  De  vandt  saaledes  den  sande  Frelse  og  Naade  fra 
Gud. 

Vi  har  en  anden  udmærket  Lektie  i  den  unge  Mand,  som 
kom  til  Kristus  under  hans  jordiske  Mission  og  spurgte,  hvad 
han  skulde  gøre  for  at  blive  frelst.  Enhver  kan  læse  derom  i 
Markus  Ev.  10.  Kap.  Frelseren  fortalte  ham,  at  han  skulde 
sælge  alt,  hvad  han  havde,  og  give  det  til  de  Fattige.  Det  var 
ikke  Jesu  Idé,  som  mange  tænker,  at  Værdien  skulde  spredes 
skødesløst  til  alle  Sider  blandt  de  Trængende.  Naturligvis  er  det 
altid  udmærket  at  give  til  de  Fattige  og  ulykkeligt  stillede  Indi- 
vider i  Samfundet,  hvor  som  helst  de  er  og  uden  Hensyn  til, 
hvem  de  er,  da  Gud  med  allerstørste  Behag  ser  paa  Menne- 
skenes Medfølelse  for  at  tilfredsstille  deres  Medmenneskers 
fysiske  Krav.  Ja,  Herren  har  endog  tydeligt  aabenbaret  i  Mor- 
mons Bog,  at  han  vil  ikke  tage  Hensyn  til  Menneskenes  Bon, 
dersom  de  ikke  har  Medfølelse  med  deres  Medmennesker  og 
kommer  dem  til  Hjælp  i  deres  forkerte  og  trængende  Stilling 
i  Samfundet  og  tilfredsstiller  deres  fysiske  Krav.  Men  i  Jesu 

Udtalelse  til  den  unge  Mand  mente  han  selvfølgelig,  at  Mid- 
lerne skulde  anvendes  paa  organisatorisk  Maade  under  Kon- 
trol i  det  af  ham  selv  organiserede  religiøse  Samfund,  for  at 
han  bedre  kunde  være  i  Stand  til  at  fremme  sin  Faders  Sag 
blandt  de  Fattige;  thi  Jesu  Planer  og  Lærdomme  ind- 
skrænkede sig  ikke  til  almindelige  Lektier,  men  antog  Ka- 
rakteren af  sociale  Planer  ligesom  paa  Enochs  Tid.  Hvis 
den  »unge  Mand«  var  bleven  en  Jesu  Efterfølger,  var  det  jo 
ogsaa  rimeligst,  at  han  forst  hjalp  sine  Trosbrødre.  Beklage- 
ligvis saa  han  først  paa  sine  egne  personlige,  selviske  Tilbøje- 
ligheder —  sin  egen  fysiske  Frelse,  og  han  gik  bort  med  ned- 
slaaet  Ansigt  og  Verdens  Sorg  i  Sinde.  Det  var  ikke  fordi, 
han  besad  Besiddelser,  maaske  erhvervet  paa  en  retfærdig 
Maade,  at  han  gik  glip  af  Frelsens  Fylde,  men  det  var  fordi, 
hans  egne  Følelser  var  saa  opslugte  af  Verdens  Ting,  at  han 
ikke  kunde  overvinde  sit  eget  Jeg  i  Overensstemmelse  med 
den  udtalte  Sandhed  af  Kristus.  En  Uge  senere  mødte  han 
Overtolderen  Zakæus.  Men  han  var  helt  anderledes  berørt  af 
Sandheden  og  Kærligheden,  som  udstraalede  fra  Jesus  (Luk. 
19.  Kap.).  Han  havde  ogsaa  store  Besiddelser.  Men  i  Modsæt- 
ning til  den  unge  Mand  siger  han:  »Se,  Herre!  Halvdelen  af 
min  Ejendom  giver  jeg  de  Fattige;  og  dersom  jeg  har  be- 
sveget nogen  for  noget,  da  giver  jeg  det  fire  Fold  igen.«  Og 
Jesus  svarede:  »I  Dag  er  der  blevet  dette  Hus  Frelse  til  Del.« 
Alle  Zakæus'  Impulser  om  at  følge  sine  egne  jordiske  Begær 
var  svundet  ind  til  intet  i  Sammenligning  med  den  herlige 
Sandhed,  Jesus  tilbød  ham,  og  som  nu  overstraalede  hans 
Sjæl,  saa  han  kunde  sige:  »Alt,  jeg  har,  er  Dit.  Brug  det  til  at 
fremme  Din  Sag.« 

Den  samme  Prøve  paa  Menneskets  Hjærtelag  gaar  for  sig  i 
Dag,  og  alt  for  mange  af  os  søger  først  og  fremmest  det  fy- 
siske Legemes  Frelse.  Vi  søger  først  Erhvervelsen  af  Rig- 
domme for  at  frelse  os  selv  finansielt.  Vi  lægger  Planer  for  at 
redde  os  selv  socialt  og  for  at  indtage  en  høj  Stilling  i  Sam- 
fundet. Lad  os  se  indad  og  udfinde,  hvad  der  er  i  vort  Hjærte. 

Hvad  elsker  vi  mest  i  Livet?  Er  det  Planer  om,  hvorved  vi  kan 
frelse  os  selv  finansielt,  politisk  eller  paa  anden  Maade  uden 
Hensyn  til  at  ofre  Æren?  Indhyller  vi  vore  Følelser  i  Sel- 
skabslivets Ærgerrigheder?  Er  det  den  Frelse,  vi  søger?  Lad 
os  analysere  vore  Følelser.  Er  det  ikke  meget  bedre  at  søge 
efter  Sjælens  Frelse,  end  den  blotte  Famlen  efter  den  bort- 
flyende fysiske  Frelse. 

Profeternes  Kaldelse  fra  den  første  til  den  sidste  —  Pro- 
feten Joseph  Smith,  og  naturligvis  forst  og  fremmest  Jesus 
Kristus,  thi  alle  disse  Profeter  var  hans  udsendte  Tjenere  - 
var  at  vise  Mennesket,  at  det  famlede  i  Mørket  og  gav  efter 
for  Verdens  Omgivelser;  og  de  bad  deres  Medmennesker  at 
deltage  i  den  Hellig  Aands  Liv  og  Lys,  som  vilde  oplyse  deres 
Sjæle.  Dette  Lys  vilde  give  dem  Kraft  til  at  forsage  det  Onde, 
at  modstaa  Kødets  Begær  og  bringe  dets  Lidenskaber  under 
Aandens  Kontrol,  og  den  vilde  bringe  dem  til  det  Standpunkt 
i  Bjergprædikenen,  at  hvis  nogen  skulde  »tage  Din  Kjortel, 
da  ogsaa  at  lade  ham  faa  Kappen«,  med  Overbevisningen  i 
Hjærtet,  at  hvad  der  hører  denne  Jord  til,  kun  er  midlertidigt, 
og  at  det  er  bedre  at  lade  en  Modstander  være  i  Fred  end  at 
besmitte  sin  egen  Sjæl  i  Skændsmaal  over  Ubetydeligheder  i 
Sammenligning  med  de  himmelske  Værdier. 

»Vi  tror,«  som  allerede  sagt,  »at  alle  Mennesker  ved  Hjælp 
af  Kristi  Forsoning  kan  blive  frelst  ved  at  adlyde  Evangeliets 
Love  og  Ordinancer.«  Hos  enhver  Person  skulde  komme  Fø- 
lelsen af  Omvendelse,  en  Selverkendelse  af  Ens  egen  mislyk- 
kede Stilling  i  Sammenligning  med  den  guddommelige  Til- 
stand, som  er  opnaaelig  indefra  og  udefra  baade  nu  og  her- 
efter. Det  kendetegnede  Kristi  første  Efterfølgere,  at  de,  som 
Johannes  skriver  i  sit  første  Brev,  1.  Kap.,  »vandrede  i  Lyset, 
ligesom  Kristus  var  i  Lyset«,  ved  at  adlyde  hans  Love  og  Or- 
dinancer, først  og  fremmest  Begravelsens  Daab  til  Syndernes 
Forladelse  og  Haandspaalæggelse  for  den  Helligaands  Gave. 
Heri  var  Grundlaget  for  et  aandeligt  »Samfund  med  hver- 
andre«; og  Kristi  Forsoning  eller  hans  Blods  Udgydelse,  som 

de  havde  annammet,  »rensende  dem  fra  al  Synd«..  Kristus 
kunde  ikke  selv  alene  leve  det  højere  Liv  for  ethvert  Individ; 
deri  ligger  der  hos  umaadelig  mange  religiøse  Mennesker  en 
Misforstaaelse  af  hans  Forsoning.  Ethvert  Individ  maa  for  sig 
selv  udøve  Tro  til  Kristi  Befalinger  og  da  gøre  dem;  Kristi 
Forsoning  træder  derpaa  ind  med  Løftet  om  Hellig  Aandens 
Fred  og  Glæde  og  den  fuldkomne  Frelse  i  den  Himmel,  som 
Kristus  har  beredt,  thi  han  har  Himlens,  »Dødens  og  Døds- 
rigets Nøgler«  (Joh.  Aabenb.  1.  Kap.,  18.  V.). 

Jesu  Kristi  Kirke  af  Sidste  Dages  Hellige  fremtræder  i  vor 
moderne  Tid  paa  Verdens  Skueplads  med  disse  Nøgler  —  den 
himmelske  Autoritet  —  og  byder  Verden  at  omvende  sig  til 
Kristus  og  at  adlyde  hans  Evangelium.  Dette  Evangeliums 
Aand  er  overordentlig  forskellig  fra  Verdens  Aand.  Blandt 
de  uopdragne  og  »uomvendte«  Karakterer  i  Verden  finder  vi, 
at  Vrede,  Had,  Misundelse,  Havesyge,  Bagtalelse,  Fylderi  af 
Mad  og  Drikke,  Utugt,  Slagsmaal,  Bedrageri  og  Tyveri  horer 
til  Dagens  Orden.  Alle,  som  antager  Kristi  Evangelium  af 
Hjærtet,  bliver  ved  Aandens  Styrke  hævet  over  disse  lave  Til- 
kendegivelser af  Kodet  og  Selviskheden,  og  i  Stedet  finder  vi 
Frugterne  af  Kristi  Aand  og  Gerning,  som  er  Kærlighedens 
Aand,  som  indblæser  Fred,  Glæde,  Kyskhed,  Taalmodighed, 
Forstandighed  og  Overbærenhed  i  Overensstemmelse  med 
hans  Barmhjærtighed;  men  den  besidder  ogsaa  Retfærdig- 
hedens tveæggede  Sværd  (Ordet  og  Helligaandens  Kraft)  og 
ikke  forgæves,  naar  det  gælder  Revselse  af  Synden  med  Kær- 
lighed for  Synderen  for  hans  evige  Frelses  Skyld. 

Kristi  Aand  er  ret  betegnende  lagt  for  Dagen-  i  den  gamle 
»Montgomery«  Salme,  »A  poor,  wayfaring  man«,  som  var  sær- 
lig yndet  af  Profeten  Joseph  Smith.  Lige  før  han  led  Martyr- 
døden i  Carthage  Fængsel,  bad  han  John  Taylor  at  synge  den. 
I  Salmen  finder  vi  helt  igennem  Hjælpsomhedens  Aand,  som 
har  karakteriseret  Kristi  Disciple  i  alle  Tidsaldre. 

Nærværende  Oversættelse  af  Salmen,  som  ikke  for  har  været 
publiceret,  skyldes  Ældste  Joachim  C.  Andersen,  Salt  Lake 

City,  som  oversatte  den  3.  Maj  1904,  medens  han  var  Mis- 
sionær i  Slagelse,  Københavns  Konference.  Han  fortæller,  at 
efter  flere  Dages  forgæves  Forsøg  paa  at  oversætte  den,  kom 
Digteraanden  eller  Inspirationens  Aand  pludselig  over  ham, 
medens  han  hvilede  paa  sin  Sofa,  og  han  stod  op  med  det 
samme  og  oversatte  hele  Salmen,  som  hermed  kan  synges 
nøjagtig  til  Melodien  (Kirkens  »Psalmody«  Nr.  34).  Br.  An- 
dersen kendte  ikke  paa  dette  Tidspunkt  nogen  anden  Over- 
sættelse af  Salmen,  og  hans  egen  er  forskellig  fra  en  tidligere 
paa  Dansk. 

En  Vandringsmand  i  Sorrig  og  Nød 
jeg  ofte  mødte  paa  min  Vej, 
saa  ydmygt  Bønnen  fra  ham  lød, 
at  jeg  ej  kunde  sige  Nej! 

Et  Navn  jeg  turde  spørge  om, 
hvorhen  han  gik,  hvorfra  han  kom, 
men  i  hans  Blik  det  ømme  laa, 
mit  Hjærte  kunde  ej  forstaa. 

Mit  ringe  Maaltid,  sat  paa  Bord, 
han  kom;  han  sagde  ej  et  Ord; 
men  segnede  af  Sult  og  Nød. 
Jeg  gav  ham  alt;  han  Brødet  brød: 

Velsigned',  aad,  gav  mig  igen, 
en  Engels  Part,  jeg  fik,  min  Ven, 
jeg  spiste  Skorpen  med  Behag, 
den  var  som  Manna  for  min  Smag. 

Jeg  næst  ham  saa  ved  Kildens  Flod; 
af  Træthed  Kraften  ham  forlod, 
og  Vandet  med  hans  Tørst  drev  Spot; 
han  horte;  saa'  det  skynde  blot. 

Jeg  løb,  den  Syge  rejste  op; 
tre  Gange  tømte  han  min  Kop  — 
lian  da  en  Kop  mig  bragte  der, 
jeg  drak  —  og  tørsted'  aldrig  mer. 

En  Nat  med  Regn  og  Blæst  det  fnøs, 
en  Vinterstorm  med  Kraft  brød  løs; 
hans  Stemme  lød  i  Stormens  Brus, 
jeg  sprang  og  bad  ham  til  mit  Hus. 

Min  Gæst  jeg  varmed'  og  klædte  tro, 
og  gav  ham  da  min  Seng  til  Ro, 
jeg  Jord  til  Leje  valgte  saa  — 
og  drømte  jeg  i  Eden  laa. 

I  Nød;  med  Saar,  nær  slaaet  ihjel, 
jeg  næst  ham  fandt  ved  Alfarvej; 
hans  Puls  og  Aandedræt  jeg  vandt, 
og  Liv  i  Sjæl  igen  oprandt. 

Gød  Olje,  Vin  —  helbredt  han  stod; 
en  Løndoms  Vunde  mig  forlod 
i  samme  Stund.  Ej  mer  jeg  led, 
jeg  havde  fundet  Hjærtefred. 

Han  som  Forræd'r  i  Fængsel  laa 
for  næste  Morgen  Dom  at  faa; 
jeg  Løgnens  Tunge  standset  fik, 
i  Borg  for  ham  jeg  villig  gik. 

Tilsidst  mit  Venskab  at  forstaa, 
han  sa'e:  »Vil  Du  i  Døden  gaa 
for  mig?«  —  Mit  Kød  det  raadte  fra; 
men  Aand  og  Hjærte  svar'de  Ja! 

Da  i  et  Øjeblik  jeg  saa' 
den  Vandrer  frem  af  Sloret  gaa; 
tegn  i  hans  Hænder  viste  sig,  — 
min  Frelser!  Kristus  stod  for  mig. 

Mit  stakkels  Navn  da  nævnet  var: 
»For  mig  Du  ej  Dig  skammet  har; 
Dit  Offer  vil  betale  sig. 
Frygt  ej!  Du  har  det  gjort  mod  mig!« 

Kristus  er  dod  for  os  eller  forsonet  for  at  kunne  udfore  Fa- 
derens Vilje;  og  hvis  det  skulde  være  absolut  nødvendigt, 
skulde  vi  være  villige  til  at  nedlægge  vort  Liv  for  det  samme, 
ligesom  Profeten  Joseph  gjorde  det  hin  27de  Juni  1844.  Men 
langt  bedre  vil  det  være,  hvis  vi  Dag  for  Dag  i  et  langt  Liv 
kan  stride  modigt  med  Guds  Taalmodighed  og  udføre  Kristi 
Befalinger  i  vort  Liv  og  Levnet,  »fuldkomme  Løbet  og  saa- 
ledes  vinde  Sejrskransen«,  som  Martyren  Paulus  udtaler  sig. 

Maatte  alle  ærlige  Sjæle  blive  berørt  i  deres  Hjærtcr  til  at 
overveje,  undersøge  og  forstaa,  hvad  »Guds  Naadegave«,  frem- 
holdt i  denne  Skrivelse  til  mine  Landsmænd,  betyder  fol- 
deres Sjæls  Frelse  i  Kristus,  er  min  Bon  til  Gud. 


Du  har  ingen  Ret  til  at  lægge  Skylden  paa  Djævlen  for  Dine 
onde  Gerninger. 

Det  er  lettere  at  synes  fortjent  af  det  Embede,  man  ikke 
har,  end  det,  man  har. 

